**ԱՄՓՈՓ ՀԱՇՎԵՏՎՈՒՅԹՅՈՒՆ**

**2024 ԹՎԱԿԱՆԻ 1-ԻՆ ԿԻՍԱՄՅԱԿԻ ԸՆԹԱՑՔՈՒՄ ՀՀ ԱՆ ԻՆՖԵԿՑԻՈՆ ՀԻՎԱՆԴՈՒԹՅՈՒՆՆԵՐԻ ԱԶԳԱՅԻՆ ԿԵՆՏՐՈՆ ՓԲԸ-Ի ԿՈՂՄԻՑ ԿԱՏԱՐՎԱԾ ԱՇԽԱՏԱՆՔՆԵՐԻ ՎԵՐԱԲԵՐՅԱԼ**

ՀՀ ԱՆ Ինֆեկցիոն հիվանդությունների ազգային կենտրոնը ԱՆ 2020 թվականի օգոստոսի 6-ի թիվ 2636-Ա հրամանով հաստատված իր կանոնադրության համաձայն 2024 թվականի 1-ին կիսամյակի ընթացքում իրականացրել է հետևյալ աշխատանքները.

1. **ՄԻԱՎ վարակի վերաբերյալ համաճարակաբանական հետազոտությունների իրականացում, դրանց զարգացման միտումների հետազոտում և վերլուծություն.**
	1. **ՄԻԱՎ վարակով պացիենտի համաճարակաբանական հետազոտություն**

2024թ. առաջին կիսամյակի ընթացքում տրամադրվել է ՄԻԱՎ վարակի վերաբերյալ խորհրդատվություն 1147 այցելուի: Իրականացվել է ՄԻԱՎ վարակ ախտորոշում ստացած բոլոր պացիենտների համաճարակաբանական հետազոտություն (ՀՀ-ի ՝ 287 և օտարերկրյա՝ 22 քաղաքացիներ), որի ընթացքում հավաքագրվել է պացիենտի վարակման հավանական ուղու, վայրի և ժամանակի, զուգընկերների, ընտանեկան կարգավիճակի և այլ տեղեկատվություն, ինչպես նաև տրամադրվել է խորհրդատվություն ՄԻԱՎ-ի վերաբերյալ:

* 1. **ՄԻԱՎ վարակով պացիենտի զուգընկերոջ, մտերիմի, հարազատի ՄԻԱՎ-ի վերաբերյալ խորհրդատվության տրամադրում**

Իրականացվել է ՄԻԱՎ վարակով պացիենտների կոնտակտավորների բացահայտմանն ուղղված աշխատանք­ներ, կազմակերպվել են երեխաների և կոնտակտավորների հետա­զո­տու­թյուն­ները, ընտանիքի անդամներին տրամադրվել է խորհրդատվություն: 2024թ. առաջին կիսամյակի ընթացքում թվով 273 ՄԻԱՎ-ի վերաբերյալ խորհրդատվություն է տրամադրվել ՄԻԱՎ վարակով պացիենտի զուգընկերոջը, մտերիմին, հարազատին:

* 1. **ՄԻԱՎ/ՁԻԱՀ-ի համաճարակաբանական դիտարկման արդյունքների վերլուծություն**

Իրականացվել է ՄԻԱՎ վարակի համաճարակաբանական դիտարկման համակարգի շրջանակներում հավաքագրված տվայների վերլուծություն՝ համաճարակաբանական նկարագրական մեթոդով՝ ըստ սեռի, տարիքի, աշխարհագրական տարածվածության, փոխանցման ուղու, վարակման հնարավոր ժամկետների, բնակավայրի և վարակման հավանական վայրի, բնակչության տարբեր խմբերին պատկանելիութ­յան, հետա­զոտ­ման պատճառների և այլն: Ուսումնասիրվել են ինչպես Հայաստանի, այնպես էլ տարածաշրջանի համաճարակի զարգացման միտումները:

**2. ՄԻԱՎ/ՁԻԱՀ-ի կանխարգելման ու բուժման աշխատանքների իրականացում**

**2.1 ՀՌՎ բուժում**

2024թ․ հունիսի 30-ի դրությամբ ՀՌՎ բուժում է ստանում 3672 ՀՀ քաղաքացի: Տվյալ ժամանակահատվածում ամբուլատոր կլինիկայի կողմից տրամադրվել է 5989 ծառայություն 3650 պացիենտ։ Տրամադրված ծառայություններից 305-ը եղել է առաջնային այց։

**2․2 Մորից երեխային ՄԻԱՎ-ի փոխանցման կանխարգելում**

2024թ․ հունիսի 30-ի դրությամբ մորից երեխային ՄԻԱՎ-ի փոխանցման կանխարգելում ստացածների թիվը կազմել է 35 ։

**2․3 Նախակոնտակտային և հետկոնտակտային կանխարգելում**

2024թ. առաջին կիսամյակի ընթացքում նախակոնտակտային կանխարգելում ստացել է 54 անձ։ Հետկոնտակտային կանխարգելում ստացել է 39 անձ։

**3․ Խոցելի խմբերի և միգրանտների շրջանում իրականացված ծրագրային աշխատանքներ**

2024թ․ իրականացվել է մշտադիտարկում խոցելի խմբերի, միգրանտների և նրանց զուգընկերների շրջանում ՄԻԱՎ-ի կանխարգելման ծրագրեր իրականացնող հասարակական կազմակերպություններում և ՀՀ մարզային բժշկական հաստատություններում։

ՏՍՏ-ների, ԿՍԿ-ների և ՏԱ-ների շրջանում ՄԻԱՎ-ի կանխարգելում ԳՀ ծրագրի շրջանակներում ՆՍ ՄՀԿ-ի կողմից 2024թ․ 1-ին կիսամյակի ընթացքում խոցելի խմբերից ՏՍՏ-ների շրջանում կատարվել է 5353 թեստավորում, որի արդյունքում հայտնաբերվել է 73 նախնական դրական դեպք, որից ԻՀԱԿ է հասել 60-ը և կարգավիճակը հաստատվել՝ 59-ի մոտ (3-ը հին պացիենտ)։ ԿՍԿ-ների շրջանում իրականացվել է 2070 թեստավորում, հայտնաբերվել է 15 նախնական դրական դեպք , որից ԻՀԱԿ է հասել 10-ը և կարգավիճակը հաստատվել է 10-ի մոտ (2-ը հին պացիենտ)։ ՏԳ-ների շրջանում իրականացվել է 79 թեստավորում, որից հայտնաբերվել է 2 նախնական դրական դեպք, որից ԻՀԱԿ է հասել և կարգավիճակը հաստատվել է 2-ի մոտ (1-ը հին պացիենտ)։

ԹՆՕ-ների շրջանում կատարվել է 3123 թեստավորում, որի արդյունքում հայտնաբերվել է 17 նախնական դրական դեպք, որից ԻՀԱԿ է հասել 15-ը և կարգավիճակը հաստատվել՝ 15-ի մոտ:

ՄԻԱՎ-ի հայտնաբերում քաղաքաբնակ միգրանտների և նրանց զուգընկերների շրջանում ԳՀ ծրագրի 2024թ․ 1-ին կիսամյակի ընթացքում իրականացվել է 11316 թեստավորում, որից հայտնաբերվել է 63 նախնական դրական դեպք, որից ԻՀԱԿ է հասել 59-ը և կարգավիճակը հաստատվել՝ 56-ի մոտ (4-ը հին պացիենտ)։

 2024թ. առաջին կիսամյակում Ռուսաստանի Դաշնության օգնության ծրագրի և Միգրացիայի միջազգային կազմակերպության աջակցությամբ շարժական կլինիկաներում ծառայություն է ստացել 14205 մարդ, որոնցից 6852-ը հետազոտվել է ՄԻԱՎ-ի, վիրուսային հեպատիտներ Բ-ի, Ց-ի և սիֆիլիսի վերաբերյալ: Հետազոտությունների ընթացքում արձանագրվել է ՄԻԱՎ-ի 3 (նոր դեպք), հեպատիտ Բ-ի՝ 53, հեպատիտ Ց-ի՝ 121 (81 առաջնային՝ ԻՀԱԿ-ում իրականացված ՊՇՌ հետազոտության արդյունքներով) և սիֆիլիսի 5 դրական պատասխան:

**4. ՀՀ տարածքում, ՄԻԱՎ վարակի և ՁԻԱՀ-ի հայտնաբերմանն ուղղված լաբորատոր հետազոտություններ կատարող կազմակերպությունների գործունեության որակի նկատմամբ հսկողության գործընթացին մասնակցություն**

Առաջին կիսամյակի ընթացքում իրականացվել է 59 այց 58 բուժհաստատությունում։ Բժշկական կենտրոններ այցերի ընթացքում հանդիպումներ են եղել տնօրենների, փոխտնօրենների, համաճարակաբանների, կանանց կոնսուլտացիաների ու ծնդաբերական բաժանմունքների մանկաբարձ-գինեկոլոգների և լաբորատոր մասնագետների հետ:

Հանդիպումների ժամանակ քննարկվել են ՀՀ առողջապահության նախարարի 2023 թվականի դեկտեմբերի 28-ի «ՄԻԱՎ-ի հակամարմինների և սիֆիլիսի հակամարմինների միաժամանակյա հայտնաբերման համար իմունաքրոմատոգրաֆիկ արագ թեստ-հավաքածուների տրամադրման մասին» թիվ 6405-Ա հրամանը: Նշվել է, որ այսուհետ նախածննդյան խնամք տրամադրող բոլոր բժշկական կազմակերպությունները, համաձայն հրամանի, ստանալու են իմունաքրոմատոգրաֆիկ արագ թեստ-հավաքածուներ և հղիների ՄԻԱՎ-ի վերաբերյալ հետազոտություններն իրականացնելու են իրենց լաբորատորիաներում, իսկ ԻՀԱԿ-ի մասնագետների կողմից իրենց տրամադրվելու է մեթոդական և գործնական աջակցություն: Մանկաբարձ-գինեկոլոգների հետ քննարկվել է նաև 2024 թվականի փետրվարի 27-ի թիվ 1081-Լ հրամանը, որի համաձայն մարդու իմունային անբավարարության վիրուսով պայմանավորված վարակի վերաբերյալ հետազոտություն և խորհրդատվություն տրամադրվում է առաջին այցի ժամանակ և 30 շաբաթական ժամկետում` անկախ ռիսկի գործոններից: Մանկաբարձ-գինեկոլոգներին կրիկին հիշեցվել է, որ եթե ծննդկանը փոխանակման քարտում չի ունենում տվյալներ ՄԻԱՎ-ի վերաբերյալ հետազոտության մասին, ծննդալուծումից առաջ պետք է իրականացվի ՄԻԱՎ-ի վերաբերյալ հետազոտություն:

Այցերի ընթացքում ուսումնասիրվել են արյան նմուշառման, նմուշների մշակման, պահպանման, լաբորատորիա տեղափոխման, ՄԻԱՎ-ի վերաբերյալ հետազոտության իրականացման գործընթացները, գրանցամատյանների և ուղեգրերի առկայությունն ու համապատասխանությունը համաձայն ՀՀ ԱՆ 2017թ․ օգոստոսի 4-ի թիվ 2412-Ա հրամանով հաստատված «ՄԻԱՎ վարակի վերաբերյալ հետազոտության և խորհրդատվության, լաբորատոր ախտորոշման կլինիկական ուղեցույցի» պահանջներին:

Կանանց կոնսուլտացիաներում ուսումնասիրվել է ՄԻԱՎ-ի վերաբերյալ խորհրդատվության տրամադրման, հետազոտության համար ուղեգրման և արյան նմուշառման գործընթացները:

**5. ՄԻԱՎ վարակի, ՁԻԱՀ-ին զուգորդող հիվանդությունների կանխարգելմանը, ՄԻԱՎ վարակակիրների և ՁԻԱՀ-ով պացիենտների ախտորոշմանը, բուժմանը և սոցիալական պաշտպանվածության ուղղված ազգային ռազմավարական ծրագրերի մշակում և միջոցառումների իրականացում**

5․1 **Ախտորոշում**

ՄԻԱՎ-ի կանխարգելման շրջանակներում իրականացվող աշխատանքների արդյունքում 2024թ. առաջին կիսամյակի ընթացքում ՀՀ քաղաքացիների շրջանում ախտորոշվել 287 դեպք, օտարերկրացիների շրջանում` 22: Ախտորոշվել է ՁԻԱՀ-ի 81 և արձանագրվել մահվան 46 դեպք ՀՀ քաղաքացիների շրջանում։

**5․2 Օպորտունիստական վարակներ**

2024թ․ 1-ին կիսամյակի ընթացքում 97 ՄԻԱՎ-ով ապրող ՀՀ քաղաքացի ստացել է ՕՎ բուժում, որից 31-ը 2024թ․ հաստատված դեպքեր են։ Օվ կանխարգելում ստացել է 537 ՄԻԱՎ-ով ապրող ՀՀ քաղաքացի, որից 47-ը 2024թ․ հաստատված դեպքեր են:

**6. ՄԻԱՎ/ ՁԻԱՀ-ի, ՁԻԱՀ-ին զուգորդող հիվանդությունների խնդիրներին նվիրված ազգային և միջազգային համագումարների, համաժողովների, կոնֆերանսների, սեմինարների, վարժանքների, խորհրդակցությունների կազմակերպում և մասնակցություն:**

2024 թվականի երկրորդ եռամսյակի ընթացքում ԻՀԱԿ-ում կայացել են "ՄԻԱՎ վարակով հղիների վարում և մորից` երեխային ՄԻԱՎ վարակի փոխանցման կանխարգելում" և "Միջին բուժանձնակազմի դերը մորից երեխային ՄԻԱՎ վարակի փոխանցման կանխարգելման գործում" թեմաներով դասընթացների շարք՝ Երևանի ծննդատների համապատասխանաբար ավագ և միջին բուժաշխատողներ համար։ Դասընթացին մասնակցել են 81 ավագ և 93 միջին բուժաշխատողներ հետևյալ բուժհաստատություններից՝ Մոր և մանկան Առողջության Պահպանման ԳՀԿ, Սուրբ Գրիգոր Լուսավորիչ ԲԿ, Վերարտադրողական առողջության, պերինատոլոգիայի, մանկաբարձության և գինեկոլոգիայի հանրապետական ինստիտուտ, Սուրբ Աստվածամայր ԲԿ, Շենգավիթ ԲԿ, Էրեբունի ԲԿ, Աստղիկ ԲԿ։ Մասնակիցներին շնորհվելու է շարունակական մասնագիտական զարգացման 7-ական տեսական կրեդիտ։

**7.Ինֆեկցիոն հիվանդությունների ախտորոշում, այդ հիվանդություններով տառապող անձանց մասնագիտական ստացիոնար և ամբուլատոր բուժկանխարգելիչ օգնության կազմակերպում**

**7.1** Ինֆեկցիոն հիվանդությունների ազգային կենտրոնում ստացիոնար և ցերեկային ստացիոնար պայմաններում բժշկական օգնություն և սպասարկում է ստացել 3920 պացիենտ, որոնց քանանակակազմը ըստ տարիքային խմբերի՝ ***Աղյուսակ 1***

|  |  |  |  |  |  |
| --- | --- | --- | --- | --- | --- |
| Հ/հ | Հիվանդությունների անվանումը | Ծածկագիրն ըստ ՀՄԴ\* X | Ընդունվել են ընդամենը | Մինչև 18տ | 18տ-ից մեծ |
|   | Ընդամենը |   | **3920** | **1974** | **1946** |
| 1 | Covid-19 | U07.1 | **215** | **128** | **87** |
| 2 | ՄԻԱՎ | B20-B24 | **88** | **3** | **85** |
| 3 | Վիրուսային հեպատիտներ | B15-B19 | **27** | **4** | **23** |
| 4 | Աղիքային վարակիչ հիվանդություններ | A00-A09 | **894** | **682** | **212** |
| 5 | Բրուցելյոզ | A23 | **83** | **7** | **76** |
| 6 | Լեպտոսպիրոզ | A27 | **0** | **0** | **0** |
| 7 | Կապույտ հազ | A37 | **37** | **36** | **1** |
| 8 | Քութեշ | A38 | **125** | **121** | **4** |
| 9 | Մենինգոկոկային վարակ | A39 | **2** | **0** | **2** |
| 10 | Սեպսիս | A40, A41 | **1** | **0** | **1** |
| 11 | Կարմիր քամի | A46 | **34** | **1** | **33** |
| 12 | Կատաղություն | A82 | **0** | **0** | **0** |
| 13 | Հասարակ հերպեսով հարուցված հիվանդություններ | B00 | **4** | **4** | **0** |
| 14 | Ջրծաղիկ | B01 | **305** | **146** | **159** |
| 15 | Գոտևորող որքին | B02 | **6** | **0** | **6** |
| 16 | Մաշկի և լորձաթաղանթի ախտահարումով բնորոշվող վիրուսային վարակներ | B08-B09 | **136** | **124** | **12** |
| 17 | Վարակային մոնոնուկլեոզ | B27 | **66** | **45** | **21** |
| 18 | Վիրուսային վարակ չճշտված տեղակայմամբ | B34 | **24** | **23** | **1** |
| 19 | Միկոզներ | B35-B49 | **0** | **0** | **0** |
| 20 | Լեյշմանիոզ | B55 | **1** | **0** | **1** |
| 21 | Հելմինթոզ | B65-B83 | **0** | **0** | **0** |
| 22 | Այլ վարակիչ հիվանդություններ | Այլ Aև B | **415** | **260** | **155** |
| 23 | Չարորակ նորագոյացություններ | C00-C97 | **1** | **0** | **1** |
| 24 | Արյան և արյունաստեղծ օրգաննների հիվանդություններ | D50-D89 | **1** | **0** | **1** |
| 25 | Վահանաձև գեղձի հիվանդություններ | E00-E07 | **0** | **0** | **0** |
| 26 | Գերճնշումային հիվանդություն | I10-I15 | **1** | **0** | **1** |
| 27 | Սրտի իշեմիկ հիվանդություն | I20-I25 | **1** | **0** | **1** |
| 28 | Արյան շրջանառության համակարգի այլ հիվանդություններ | i26-i99 | **2** | **0** | **2** |
| 29 | Սուր շնչառական վարակներ | J00-J06, J20-J22 | **730** | **181** | **549** |
| 30 | Գրիպ և թոքբորբ | J09-J18 | **210** | **159** | **51** |
| 31 | Շշնչառական օրգանների այլ հիվանդություններ | J- Այլ | **1** | **0** | **1** |
| 32 | Մարսողական օրգանների հիվանդություններ | K00-K93 | **151** | **17** | **134** |
| 33 | Մաշկի և ենթամաշկային բջջանքի հիվանդություններ | L00-L99 | **7** | **2** | **5** |
| 34 | Ոսկրամկանային համակարգի և շարակցական հյուսվածքի հիվանդություններ | M00-M99 | **0** | **0** | **0** |
| 35 | Միզասեռական համակարգի հիվանդություններ | N00-N99 | **4** | **1** | **3** |
| 36 | Ախտանիշեր, նշաններ եվ կլինիկ. ու լաբ. հետազոտ. հայտնաբերված ախտաբ. շեղումներ` այլ դասերում չդասակարգված | R00-R99 | **309** | **20** | **289** |
| 37 | Վնասվածքներ, թունավորումներ եվ արտաքին պատճառների ներգործության որոշ այլ հետեվանքներ | S-T | **4** | **0** | **4** |
| 38 | Այլ հիվանդություններ | Այլ | **35** | **10** | **25** |

***Աղյուսակ 1***

Ամբուլատոր խորհրդատվություններ և/կամ բուժում է ստացել 2125 պացիենտ:

**8․** Ազգային ծրագրի շրջանակներում 448 պացիենտ ստացել է բուժում ուղղակի ազդեցության հակավիրուսային պրեպարատներով քրոնիկ վիրուսային հեպատիտ C-ի կապակցությամբ:

**9. Բժշկական միջամտություններով պայմանավորված վարակների կանխարգելման ուղղությամբ իրականացված աշխատանքներ**

Ներդրվել է ՀՀ ԱՆ 3 հոկտեմբեր 2023 թ. <<Բժշկական օգնություն և սպասարկում իրականացնող կազմակերպություններում Ձեռքերի հիգիենային ներկայացվող պահանջներ>> ՍԿ N 3.1.1-002-23 սանիտարական կանոնները և հիգիենիկ նորմատիվները հաստատելու մասին N 46-Ն հրամանի պահանջների գործընթացը։

* 1. Ապահովվել է թափոնների անվտանգ գործածության գործընթացը, համաձայն ԱՆ 2003 թվականի թիվ 03-Ն հրամանի պահանջների, մասնավորապես դրանց տարանջատումը՝ ըստ տեսակների հավաքրումը և տեղափոխումը ժամանակավոր պահման տարածք, որտեղից <<ԷԿՈԼՈԳԻԱ Վ.Կ.Հ.>> ՍՊԸ կազմկերպության հետ պայմանագրային հիմունքներով 2 մասնաճյուղերից հեռացվել է ընդհանուր 3577կգ բժշկական թափոն: Թափոնների հավաքման, տարանջատման ընթացքում բժշկական անձնակազմի շրջանակներում անբարեհաջող դեպքեր չեն արձանագրվել:
	2. Կենտրոնի միջին բուժաշխատողների համար իրականացվել է «ՄԻԱՎ վարակի համաճարակաբանության, կանխարգելման, ախտորոշման հիմունքները» թեմայով դասընթաց: Մասնակիցներին շնորհվել է շարունակական մասնագիտական զարգացման 3-ական տեսական կրեդիտ։
	3. Ձեռքերի հիգիենայի միջազգային օրվան ընդառաջ կազմակերպվել և իրականացվել է սեմինար բուժաշխատողների համար՝ Ձեռքերի հիգիենա թեմայով:
	4. Վարակի կանխարգելման և տարածման նպատակով ապահովվել է ՀՀ ԱՆ 2015 թվականի, սեպտեմբերի 10-ի թիվ 48-Ն հրամանի պահանջները, մասնավորապես իրականացվել են ախտահանման և մանրէազերծման աշխատանքներ, ինչի արդյունքում օգտագործվել է 8 լ ֆերմենտային մաքրող նյութ, 11.400 հաբ քլոր պարունակող ախտահանիչ նյութ, 195l ձեռքերի ախտահանիչ և 6լ բարձր մակարդակի ախտահանիչ նյութ:Ամսական կտրվածով իրականացվել է շրջակա միջավայրի մակերեսների ախտահանման որակի, օդի և բժշկական իրերի մանրէազերծման որակի լաբորատոր հետազոտություններ ամբուլատոր և ստացիոնար կենտրոններից,ինչի արդյունքում պաթոգեն և պայմանական պաթոգեն մանրէներ չեն հայտնաբերվել:
	5. Ստացիոնար կլինիկայում՝ կարմրուկի բռնկման հետ պայմանավորված կարմրուկի դեմ 31 աշխատակից պատվաստվել է ԿԿԽ պատվաստանյութով, Հեպատիտ Բ-ի դեմ պատվաստվել է 15, սեզոնային գրիպի դեմ՝ 21, մենինգակոկային վարակի դեմ՝ 30 բուժաշխատող։
	6. Ամբուլատոր կլինիկայում՝ 2024թ. 1-ին կիսամյակի ընթացքում իրականացվել են հետևյալ կանխարգելիչ պատվաստումները՝

1.Վիրուսային հեպատիտ Բ – 109 անձ

2.Սեզոնային գրիպ – 80 անձ

3.ԿԿԽ – 50 անձ

4.Մենինգոկոկային ինֆեկցիա – 31 անձ

* 1. Ներանոթային սարքերով պայմանավորված ներհիվանդանոցային վարակների կանխարգելման նպատակով ապահովվել է ԱՆ 2017թ.,հունիսի 21-ի թիվ 2007-Ա հրամանի պահանջները, մասնավորապես մանրէաբանական հետազոտության են ենթարկվել թվով 39 ծայրամասային կաթետրի նմուշ և ծայրամասային կաթետրից վերցված 50 քսուկ: Արդյունքում 1-ի մոտ անջատվել է S.aureus ախտածին մանրէ, 3-ից անջատվել են S.cons:Ներանոթային սարքերով պայմանավորված ներհիվանդանոցային վարակման դեպքեր չեն արձանագրվել:
	2. Միջին և կրտսեր բուժաշխատողների համար իրականացվել են դասընթացներ, մասնավորապես՝ Թափոների անվտանգ գործածություն, Բժշկական իրերի և շրջակա միջավայրի ախտահանում և մանրէազերծում, Անվտանգ ներարկումների իրականացում, << Վերքերի մշակում և խնամք>>, <<Լաբորատոր հետազոտության նպատակով կենսանմուշների հավաքում, պահպանում, անվտանգ տեղափոխում>>, <<Մանրէազերծ սեղանի նախապատրաստում >> և այլ թեմաներով:
	3. Արձանագրվել է մասնագիտական վնասվածքների 2 դեպք, և ՀՀ ԱՆ 2012թ. դեկտեմբերի 6-ի 2837-Ա հրամանի Սրածայր գործիքներով և արյան հետ պատահական շփման դեպքում բուժաշխատողների մասնագիտական վարակվածության կանխարգելման մեթոդական ուղեցույցի համաձայն, նրանց նկատմամբ իրականացվել են ՀԲՎ, ՀԲՑ, ՄԻԱՎ հետազոտություններ և 1 բուժաշխատողի տրվել են ՀՌՎ միջոցներ:
	4. ՀՀ կառավարության 2004 թվականի հուլիսի 15-ի թիվ 1089-Ն որոշման և ՀՀ կառավարության 2003թ. մարտի 27-ի թիվ 347-Ն որոշման հրամանի պահանջների շրջանակում, երկու մասնաճյուղերից բժշկական պարտադիր քննության է ենթարկվել 39 աշխատակից:
	5. Օդակաթիլային վարակների՝մասնավորապես կարմրուկի տարածման կանխարգելման նպատակով, ընդունարանում ներկառուցվել է երկու մեկուսարան:

**10. Գիտական և գիտաբժշկական հետազոտությունների իրականացում, ինչպես ինքնուրույն, այնպես էլ այլ հիմնարկների, ընկերությունների հետ համատեղ ծրագրերով**

10.1 Ռուսաստանի Դաշնության Սպառողների իրավունքների պաշտպանության և մարդու բարեկեցության վերահսկման դաշնային ծառայության (Ռոսպոտրեբնադզոր) հետ համատեղ 2023 թվականին շարունակվել են մի շարք համատեղ գիտահետազոտական ծրագրեր՝

1. «Մոլեկուլային համաճարակաբանության մեթոդների օգտագործումը ՄԻԱՎ վարակի համաճարակի հսկողության և դրա տարածման ու զարգացման հակազդման նպատակով»,
2. «ՄԻԱՎ-ի համաճարակաբանական հսկողության մոլեկուլային գենետիկական ուղեկցությունը: ՄԻԱՎ վարակի ախտորոշիչ թեստերի արդյունավետության վրա վիրուսային պոպուլացիայի աճող հետերոգենության ազդեցության վերլուծություն»,
3. «Վիրուսային հեպատիտ C-ի պոպուլյացիայի բազմազանության ուսումնասիրություն և HCV վարակի թերապիայի արդյունավետության վերլուծություն Հայաստանի Հանրապետությունում»:

**11. Լաբորատոր – գործիքային ախտորոշման բաժին ծառայության կատարած աշխատանքներ**

* 1. Տարվա ընթացքում լաբորատոր ախտորոշման բաժնում իրականացվել են մի շարք հետազոտություններ՝ ընդհանուր կլինիկական, կենսաքիմիական, իմու­նաբա­նա­կան (CD4+ և CD8+ T-լիմֆոցիտների քանակական որոշում, օպորտունիստական և ՄԻԱՎ վարակին զուգորդող վարակների ախտորոշում), մանրէաբանական հետա­զո­տություններ, ՊՇՌ մեթոդով՝ COVID-19, վիրուսային հեպատիտների, տուբերկուլոզի ախտորոշում, ՄԻԱՎ-ի որակական և քանակական որոշում:
	2. Հաշվետու ժամանակահատվածում Ռուսաստանի Դաշնության օգնության և Գլոբալ հիմնադրամի դրամաշնորհային ծրագրերի շրջանակում գյուղական և քա­ղաքային համայնքներում միգրանտների և նրանց ընտանիքների անդամների շրջանում իրականացվել են հետազոտութ­յուններ ՄԻԱՎ-ի, վիրուսային հեպատիտներ Բ-ի, Ց-ի, սիֆիլիսի վերաբերյալ: Հետազոտություններն իրականացվել են հա­մայն­քային ամբուլատորիաներում և շարժական բուժախտորոշիչ կլինիկաներում:
	3. Բաժնի աշխատակիցներն իրականացրել են ՀՀ օրենսդրությամբ սահմանված կարգով լիցենզավորված ՄԻԱՎ-ի վերաբերյալ հետա­զո­տություններ իրականացնող լաբորատորիաներում (անկախ սեփա­կա­նության ձևից) որակի արտաքին հսկողություն, տրամադրել են մեթոդական օգնություն և տեխնիկական աջակցություն:

**Լաբորատոր-** **գործիքային ախտորոշման բաժնի աշխատակիցների 2023թ.-ին կատարած հետազոտությունների թիվը**

2024 թվականի հունվարի 1-ից հունիսի 30-ի դրությամբ ԻՀԱԿ լաբորատոր – գործիքային ախտորոշման բաժնի 01.01-01.06.2024թ. կատարած հոտազոտությունների թիվը ներկայացված է ստորև․

|  |  |
| --- | --- |
| Կատարված հետազոտությունը | Հետազոտությունների թիվը |
| ՄԻԱՎ-ի վերաբերյալ հետա­զո­տություն ԻՖԱ մեթոդով | 3738 |
| ՄԻԱՎ-ի վերաբերյալ հետա­զո­տություն էքսպրես մեթոդով | 550 |
| Ռեֆերենս հետա­զո­տություն (իմունաբլոտ) | 378 |
| CD4+ և CD8+ T-լիմֆոցիտների քանակական որոշում | 287 |
| Վիրուսային հեպատիտ Բ. մակերեսային հակածնի հայտնաբերում ԻՖԱ մեթոդով | 699 |
| Վիրուսային հեպատիտ Ց. ընդհանուր հակամարմինների հայտնաբերում ԻՖԱ մեթոդով | 656 |
| Ալֆա-ֆետոպրոտեինի քանակական որոշում ( AFP) | 63 |
| Վիրուսային հեպատիտ Ց. ընդհանուր հակամարմինների հայտնաբերում էքսպրես մեթոդով | 1094 |
| Ցիտոմեգալովիրուսային վարակ. IgG / IgM հակամարմինների հայտնաբերում | 58 |
| ՄԻԱՎ/Սիֆիլիս. հետազոտություն էքսպրես մեթոդով | 545 |
| Տոքսոպլազմոզ. IgG հակամարմինների հայտնաբերում | 88 |
| Տոքսոպլազմոզ. IgM հակամարմինների հայտնաբերում | 34 |
| Սիֆիլիսի հակամարմինների հայտնաբերում ԻՖԱ մեթոդով | 471 |
| էպշտեյն-Բարր վիրուսի (EBV) հակամարմինների հայտնաբերում ԻՖԱ մեթոդով | 926 |
| Վիրուսային հեպատիտ Ա.(HAV) մակերեսային հակածնի հայտնաբերում ԻՖԱ մեթոդով | 51 |
| Թիրեոտրոպ հորմոն (TSH) | 13 |
| ՊՇՌ ՄԻԱՎ-ի վիրուսային ծանրաբեռնվածության որոշում | 1869 |
| ՊՇՌ ՄԻԱՎ-ի որակական հետազոտություններ | 91 |
| COVID-19 -ի ՊՇՌ որակական հետազոտություններ | 45 |
| Վիրուսային հեպատիտ Բ( HBV) ՊՇՌ հետազոտություններ | 249 |
| Վիրուսային հեպատիտ Ց( HCV, HCV-genotipe) ՊՇՌ հետազոտություններ | 950 |
| Վիրուսային հեպատիտԴ (HDV) ՊՇՌ հետազոտություններ | 21 |
|  Պարվովիրուսի ՊՇՌ հետազոտություններ Parvovirus B-19 ՊՇՌ հետազոտություններ | 82 |
| էպշտեյն-Բարր վիրուսի (EBV) ՊՇՌ հետազոտություններ | 193 |
| Յերսինիոզի հարուցիչի հայտնաբերման Yersinia ՊՇՌ հետազոտություններ | 49 |
| Ցիտոմեգալովիրուսային վարակ (CMV) ՊՇՌ հետազոտություններ | 124 |
| Մարդու լեյկոցիտար անտիգենի HLA-B5701 ՊՇՌ հետազոտություններ | 26 |
| Տուբերկուլոզային միկոբակտերիայի և Ռիֆամպիցինի հայտնաբերման MTB/RIF ՊՇՌ հետազոտություններ | 36 |
| Միկոբակտերիալ (LAM) հակածնի հայտնաբերում | 50 |
| ՊՇՌ հետազոտություններ | 3735 |
| Ընդհանուր կլինիկական հետա­զո­տություններ | 11683 |
| Կենսաքիմիական հետա­զո­տություններ | 61830 |
| Մանրէաբանական հետա­զո­տություններ | 2126 |
| Շճաբանական(Իմունաբանական) հետա­զո­տություններ | 9651 |
|  ՄԻԱՎ-ի հակառետրովիրուսային դեղերի դեղակայունության որոշում | 206 |
| Հետազոտությունների ընդհանուր թիվը | 89231 |